CELEX: 32019R0648
Language: hu
Date: 2019-04-15 00:00:00
Title: A Bizottság (EU) 2019/648 végrehajtási rendelete (2019. április 15.) az egyes áruk Kombinált Nómenklatúra szerinti besorolásáról szóló 113/2014/EU végrehajtási rendelet hatályon kívül helyezéséről

25.4.2019   
               
               
                  HU
               
               
                  Az Európai Unió Hivatalos Lapja
               
               
                  L 110/16
               
            
         A BIZOTTSÁG (EU) 2019/648 VÉGREHAJTÁSI RENDELETE
         (2019. április 15.)
         az egyes áruk Kombinált Nómenklatúra szerinti besorolásáról szóló 113/2014/EU végrehajtási rendelet hatályon kívül helyezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A Bizottság a 113/2014/EU végrehajtási rendelettel (2) más televíziós kameraként a 8525 80 19 KN-kód alá sorolt egy képsorozatok készítésére szolgáló olyan készüléket, amely a beépített felejtő memóriának köszönhetően képes a felvett képek ideiglenes tárolására (úgynevezett nagysebességű kamera).
                  
               
                     (2)
                  
                  
                     A C-372/17. sz. ügyben hozott ítéletében (3) a Bíróság kimondta, hogy a 113/2014/EU végrehajtási rendelet érvénytelen.
                  
               
                     (3)
                  
                  
                     A jogbiztonság érdekében a Bíróság által érvénytelennek nyilvánított rendelkezéseket hivatalosan törölni kell az uniós jogrendből.
                  
               
                     (4)
                  
                  
                     A 113/2014/EU végrehajtási rendeletet ezért hatályon kívül kell helyezni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A 113/2014/EU végrehajtási rendelet hatályát veszti.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 15-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Bizottság 113/2014/EU végrehajtási rendelete (2014. február 4.) egyes áruk Kombinált Nómenklatúra szerinti besorolásáról (HL L 38., 2014.2.7., 20. o.).
         
            (3)  A Bíróság C-372/17. sz., Vision Research Europe ügyben 2018. szeptember 13-án hozott ítélete (ECLI:EU:C:2018:708).